پرزیدنت طیب اردوغان سوریه‌نین ادلب بؤلگه‌سینه عملیات قونوسوندا
"ادلبده چوخ آجیما‌سیز بیر پروسه ایشله‌دیلیر. اورادا ۳.۵ میلیون اینسان وار. بیر فاجعه باش وئررسه، بو اینسانلارین ایلک قاچاجاغی یئر یئنه تورکیه" دئدی.
اردوغان، قیرقیزیستان سفریندن دؤنوشو زامانی اوچاقدا ژورنالیستلرین گوند‌مه دایر سواللارینی جاوابلاندیردی.
ادلبده‌کی وضعیتین تورکیه اوچون اؤنملی اولدوغونو بیلدیرن اردوغان،
"چونکو ادلبده حاضردا چوخ آجیما‌سیز بیر پروسه ایشله‌دیلیر. اورادا ۳.۵ میلیون اینسان وار. الله قوروسون، بیر فاجعه باش وئررسه، بو اینسانلارین بیرینجی درجه‌ده قاچاجاغی یئر یئنه تورکیه. بو آندا بیزیم روسیا ایله اولان امکداشلیغیمیز چوخ اؤنم‌لی. آمریکا روسیایا، روسیا آمریکایا توپو آتیر. اما الله گؤسترمه‌سین، بورالارا موشکلر یاغدیریلاجاق اولسا، چوخ جدی بیر سوی‌قیریم یاشانیر. بئله بیر وضعیت‌ده اورادان قاچانلار هارا گله‌جک؟ بؤیوک میقداردا یئنه بیزه گله‌جک. بو یئنی بیر چتین‌لیک میدانا گتیره‌بیلر".
جمعه گونو ایرانین پایتاختی تهران‌دا، ائو صاحبی پرزیدنت حسن روحانی و روسیا پرزیدنتی ولادیمیر پوتین ایله بیر آرایا گله‌جیینی خاطیرلادان اردوغان
"‌۷ سپتامبردا تهران ذیروه سی وار. انشاالله تهران توپلانتیسینی مثبت نتیجه‌لندیرمک صورتیله سوریه رژیمینین آشیریلیقلارینی اؤنلمه‌گی باشاریریق. توپلانتییا چوخ بؤیوک اؤنم وئریریک" دئیه دانیشدی.
